కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
IPL 2019 Playoffs: ఐపీఎల్‌లో రాత మార్చుకున్న ఢిల్లీ క్యాపిటల్స్..!
యువ క్రికెటర్లు పృథ్వీ షా, రిషబ్ పంత్, శ్రేయాస్ అయ్యర్, కగిసో రబాడ తదితర యువ క్రికెటర్లతో నిండిన ఆ జట్టులో హెడ్ కోచ్ రికీ పాంటింగ్ నిలకడ తెస్తుండగా.. టీమ్ సలహాదారుడిగా ఉన్న సౌరవ్ గంగూలీ దూకుడు అలవాటు చేశాడు.
Samayam Telugu | Updated:
Apr 29, 2019, 06:30PM IST
IPL 2019 Playoffs: ఐపీఎల్‌లో రాత మార్చుకున్న ఢిల్లీ క్యాపిటల్స్..!
హైలైట్స్
2012 తర్వాత మళ్లీ ప్లేఆఫ్ చేరిన ఢిల్లీ క్యాపిటల్స్
జట్టుకి దూకుడు అలవాటు చేసిన సౌరవ్ గంగూలీ
టీమ్‌లో నిలకడ తెచ్చిన రికీ పాంటింగ్
చెన్నైని వెనక్కినెట్టి మరీ నెం.1 స్థానానికి చేరిన ఢిల్లీ
ఐపీఎల్‌లో ఢిల్లీ జట్టు అనగానే.. అందరూ పాయింట్ల పట్టికలో చిట్టచివరి స్థానం నుంచి ఎక్కడ ఉందా..? అని చూస్తారు. అంతలా ఆ జట్టు గత కొన్ని సీజన్లుగా పేలవ ప్రదర్శనతో అభిమానుల్ని నిరాశపరిచింది. కానీ.. ఐపీఎల్ 2019 సీజన్‌లో ఢిల్లీ డేర్‌డెవిల్స్ నుంచి ఢిల్లీ క్యాపిటల్స్‌గా పేరు మార్చుకున్న ఆ జట్టు.. జెర్సీ రంగుతో ఆటని కూడా మార్చేసుకుంది. ఎంతలా అంటే..? తాజా సీజన్‌లో 12 మ్యాచ్‌లాడిన ఢిల్లీ ఏకంగా 8 విజయాలతో పాయింట్ల పట్టికలో నెం.1 స్థానంలో నిలవడమే కాకుండా.. ప్లేఆఫ్ బెర్తుని కూడా ఖాయం చేసుకుంది. 2012 తర్వాత ఆ జట్టు మళ్లీ ప్లేఆఫ్‌కి చేరడం ఇదే తొలిసారి.
యువ క్రికెటర్లు పృథ్వీ షా, రిషబ్ పంత్, శ్రేయాస్ అయ్యర్, కగిసో రబాడ తదితర యువ క్రికెటర్లతో నిండిన ఆ జట్టులో హెడ్ కోచ్ రికీ పాంటింగ్ నిలకడ తెస్తుండగా.. టీమ్ సలహాదారుడిగా ఉన్న సౌరవ్ గంగూలీ దూకుడు అలవాటు చేశాడు. దీంతో.. టోర్నీలోని ఏ జట్టునైనా ఓడించగలిగిగే స్థాయికి ఢిల్లీ క్యాపిటల్స్‌ ప్రస్తుతం చేరుకుంది. టీమ్‌లో ఈ ఒక్కరే ఆడుతున్నారు అనే మాట లేకుండా.. సమష్టిగా ఇప్పుడు ఆ జట్టు రాణిస్తోంది. తాజా సీజన్‌లో చివరిగా ఆడిన ఐదు మ్యాచ్‌ల్లో ఏకంగా నాల్గింటిలో గెలిచిన ఆ జట్టు 12 ఏళ్ల ఐపీఎల్ ప్రయాణాన్ని ఓ సారి పరిశీలిస్తే..!
ఐపీఎల్ ప్రారంభ సంవత్సరం 2008 నుంచి లీగ్ దశలో ఢిల్లీ జట్టు జర్నీ ఇదే..!
1. 2008లో 4వ స్థానం